gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl de en sv fr de de gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os traballadores de Pascual mobilízanse ante a pasividade da Xunta
Cuarta feira, 05 de outubro de 2022
Aseguran que o Goberno dispón de varios proxectos para retomar o traballo na factoría, mais que non se decide por ningún.
Os traballadores de Pascual volverán manifestarse o vindeiro mércores en Compostela
Seis meses van cumprirse xa dende que o grupo Leche Pascual presentara un ERE temporal que afectou aos 155 empregados que a empresa tiña traballando na factoría de Outeiro de Rei. E a día de hoxe, logo de diferentes negociacións, os traballadores aínda non teñen un futuro ao que aferrarse. Contra esta situación manifestáronse este luns en Lugo, cun corte de tráfico e unha concentración. Unhas 300 persoas concentráronse ante o edificio administrativo da Xunta e logo interromperon o tráfico na Ronda da Muralla en demanda dunha solución e exixindo á Xunta que se decida por algunha das opcións de compra que están sobre a mesa.
"Hai varios proxectos que permitirían retomar o traballo na factoría", di Alberto Xullo Rodríguez Feixoo, avogado dos traballadores, "mais a día de hoxe non se está a dar ningún paso a prol de ningún deles". O vindeiro catro de decembro conclúe o período temporal polo que é aplicábel o ERE e o cadro de persoal non entenden que aínda non fosen recibidos en San Caetano: "solicitamos unha xuntanza o pasado xuño e aínda non recibimos unha resposta".
Rodríguez Feixoo subliñou que "existen firmas interesadas na recuperación da factoría" e acusou á Xunta de "impedir que algunha desas iniciativas saia adiante". Ademais, adiantou que "ninguén se atreve a dar o paso até contar co respaldo e apoio administrativo do Goberno" e lamentou a falta de avances: "dá a impresión de que a Xunta non ten interese ningún en que este conflito teña unha resolución positiva".
Para Juárez, a proposta das cooperativas aínda non é viábel
Pola súa parte, o conselleiro de Medio Rural, Samuel Juárez, adiantou que o proxecto formulado polas cooperativas para envasar o leite na planta de Outeiro de Rei só será viábel "se se resolven as cuestións pendentes do plan de negocio e financiamento".
Insistiu en que a proposta remitida ao Instituto Galego de Promoción Económica (Igape) revelaba a ausencia de "moitos detalles relevantes" para garantir esa rendibilidade. "Sería interesante que un grupo de cooperativas puidese facerse con esta planta sempre e cando o proxecto teña posibilidades razoábeis de que poida funcionar no mercado", dixo. Doutra banda, o máximo responsábel de Medio Rural asegurou que non mantivo "ningún contacto" co grupo Nueva Rumasa, nin sobre unha posíbel compra da planta "nin para outra cousa".
A planta de Pascual en Outeiro de Rei pechará o 1 de agosto
Traballadores e directiva de Pascual negocian un ERE temporal para todo o persoal de Outeiro de Rei
Pascual rectifica e proponlle ao Comité de Empresa da súa planta galega volver a negociar o ERE
O comité de empresa presentará esta semana unha nova oferta a Pascual
A oferta de Pascual: un ERE temporal sobre un terzo dos empregados
Un grupo de cooperativas confirma o seu interese en adquirir a planta de Pascual
Os sindicatos denuncian a "conivencia" dos gobernos no ERE de Pascual
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto